Mga Bakuna para sa COVID-19 Pfizer-BioNTech, Moderna, AstraZeneca/COVISHIELD at Janssen (Johnson & Johnson) Ini-update noong Setyembre 30, 2021 Mga Panganib ng COVID-19 Ang COVID-19 ay isang kumakalat na impeksyon na pangunahing naaapektuhan ang mga baga. Ang mga matatanda at mga taong may mga kondisyong pangkalusugan ay mas malamang na magkaroon ng malubhang sakit mula sa COVID-19. Maaari nitong mapinsala ang mga baga, puso o utak. Maaaring maging kabilang sa mga pangmatagalang sintomas ang pagod, kahirapan sa paghinga, kahirapang magpokus at, pananakit ng kalamnan. Patuloy na nagbabago sa mga bagong uri ang COVID-19. Ang ilang uri ay maaaring kumalat nang mas mabilis at bigyan ng mas malubhang sakit ang mga tao. Paano Gumagana ang mga Bakuna Sinasabihan ng mga bakuna para sa COVID-19 ang ating katawan na gumawa ng antibodies na magpoprotekta sa atin mula sa virus na COVID-19. Tatlo sa mga bakunang inaprubahan sa Canada ay nangangailangan ng dalawang dosis. Ang bakunang Janssen (Johnson & Johnson) lamang ang nangangailangan ng isang dosis. Ang mga bakunang ito ay hindi naglalaman ng virus na COVID-19 at hindi tayo maaaring bigyan ng COVID-19. Mga Kapakinabangan sa Bakuna Ang mga bakuna para sa COVID-19 na inaprubahan sa Canada ay para sa mga taong nasa edad na 12 hanggang 18 at mas matanda pa, kabilang ang mga taong nagbubuntis o nagpapasuso, matatanda, at sinumang may medikal na kondisyon. Pinoprotektahan ng mga bakunang ito ang mga tao sa pagkakaroon at pagkalat ng COVID-19. Nagpoprotekta rin ito laban sa malubhang sakit mula sa COVID-19. Aabutin ng hindi bababa sa dalawang linggo pagkatapos mabakunahan para maprotektahan. Para sa mga bakunang nangangailangan ng dalawang dosis, nagkakaroon ng ganap na proteksyon 1-2 linggo pagkatapos ng pangalawang dosis. Ang lahat ng bakuna ay ligtas para sa mga taong may mga kondisyong pangkalusugan gaya ng mga problema sa puso o baga, dyabetis o altapresyon. Ligtas din ang mga ito para sa mga taong may kondisyong auto- immune, o may mahinang immune system dahil sa sakit o paggagamot, ngunit maaari ring hindi gumana ang bakuna sa mga taong may mga kondisyong ito. May maliit na pagkakataong maaari ka pa ring magkaroon ng COVID-19 kahit pagkatapos mabakunahan. Mahalaga ang patuloy na pagsunod sa mga hakbang sa pampublikong kalusugan hanggang sa mas marami pang tao ang nabakunahan. Sa kasalukuyan, kakaunti impormasyon sa kung gaano katagal tayo mapoprotektahan ng mga bakuna. Isang booster na dosis ang maaaring kailanganin sa hinaharap. Mga Sangkap ng Bakuna at mga Allergy Ang mga bakuna ay naglalaman ng lipids (mga taba), asin, asukal at mga buffer. Hindi ito naglalaman ng mga itlog, gelatin (baboy), gluten, latex, preservative, antibiotic, o aluminyo. Bihira ang mga allergy sa mga bakuna para sa COVID-19. Ligtas ang mga bakuna, kahit na mayroon kang mga allergy sa pagkain, gamot o
Mga Bakuna para sa COVID-19 Pfizer-BioNTech, Moderna, AstraZeneca/COVISHIELD at Janssen kapaligiran. Makipag-usap muna sa iyong health care provider (tagapagkaloob ng pangangalagang pangkalusugan) kung ikaw ay allergic sa polyethylene glycol, tromethamine o polysorbate. Bihira ang malulubhang allergic na reaksyon (anaphylaxis). Maaaring magamot ang mga allergic na reaksyon at kadalasang pansamantala. Humingi ng medikal na atensyon kung nahihirapan kang huminga, nagkaroon ng pantal-pantal o pamamaga sa mukha at lalamunan. Mga Side Effect at Panganib Tinatayang 20 porsyento sa mga tao ang may mga side effect. Karamihan ay banayad hanggang katamtaman, at nagtatagal ng isa hanggang tatlong araw. Ang mga side effect ay karaniwang nangangahulugang gumagana ang bakuna upang bigyan ng istimulasyon ang iyong immune system. Kabilang sa mga karaniwang side effect ang: pamumula, pananakit, pangangati o pamamaga sa bahaging tinurukan lagnat pananakit ng ulo pagod Myocarditis at pericarditis: pananakit ng kalamnan pananakit ng kasu-kasuan panginginig pagkaalibadbad at/o pagduduwal Ang myocarditis at pericarditis ay uri ng pamamaga sa iba't ibang bahagi ng puso. Sinusubaybayan ng Public Health Agency of Canada ay maliit na bilang ng mga ulat sa mga nagdadalaga at nagbibinata at mga batang adulto pagkatapos ng bakuna. Karamihan sa mga kasong nangyari ay banayad at ginamot sa pamamagitan ng mga gamot at pahinga. Pagpatingin sa doktor kung nakakaranas ka ng pananakit sa dibdib, pangangapos ng hininga, o malakas na
pagtibok ng puso pagkatapos ng bakuna. Inirerekomenda pa rin ang bakuna dahil mas matimbang ang mga kapakinabangan kaysa sa mga panganib. Madadalang na side effect pagkatapos ng mga viral vector na bakuna (AstraZeneca, COVISHIELD, Janssen): Ang mga madalang na pamumuo ng dugo ay maaaring iugnay sa mga viral vector na bakuna. Magpatingin sa doctor kung ikaw ay nahihirapang huminga, sumasakit ang iyong dibdib o namamaga ang iyong binto; may panibago o lumalalang pananakit sa tiyan; malubha o lumalalang pananakit ng ulo, o lumabong paningin; o may mga pasa o batik sa balat (bukod sa bahaging binakunahan), 4 hanggang 28 na araw pagkatapos ng bakuna. Kung mayroon kang malubhang reaksyon sa bakuna o hindi mawala-wala ang reaksyon pagkatapos ng 3 araw, ipaalam sa iyong health care provider. Sinusubaybayan ng public health ang mga side effect upang matiyak na matuloy na nagiging ligtas ang mga bakuna. Ipaantala ang Magpapabakuna
Kung mayroon kang lagnat o anumang iba pang mga sintomas ng COVID-19, maghintay hanggang sa bumuti na ang iyong pakiramdam bago mabakunahan. Kung pinayuhan kang ibukod ang iyong sarili dahil nasurian kang positibo o nalapitan mo ang isang taong may COVID-19, mangyaring muling ipa-iskedyul ang iyong appointment para sa kalaunang petsa, kapag natapos na ang pagbubukod mo sa iyong sarili. Kumonsulta sa isang Health Care Provider Makipag-usap sa iyong health care provider o allergist bago magpabakuna kung ikaw ay: umiinom ng mga gamot na nagpapahina sa immune system - maaaring kailanganin mong isabay ang iyong mga gamot sa iyong pagbabakuna nagkaroon ng allergic na reaksyon sa loob ng apat na oras pagkatapos matanggap ang unang dosis ng bakuna para sa COVID-19 may malulubhang allergy sa alinman sa mga sangkap ng bakuna Patuloy na Protektahan ang Iyong Sarili at ang Iba Hanggang sa mas marami pang tao ang nabakunahan, ang pagpapatuloy ng mga hakbang sa pampublikong kalusugan kabilang ang pisikal na pagdidistansya, pagsuot ng mask, at pananatili sa bahay kung ikaw ay may sakit ay makakatulong sa pagprotekta sa iyo laban sa COVID-19 at mga uri nito na ipinag-aalala. Para sa higit pang impormasyon: Kausapin ang iyong health care provider o bisitahin ang toronto.ca/COVID19. Pinagkunan: National Advisory Committee on Immunization (Pambansang Komite ng Pagpapayo sa Bakuna). Recommendations on the use of COVID-19 Vaccines (Mga Rekomendasyon sa Paggamit ng mga Bakuna para sa COVID-19).